Pont Rouelle

Pont Rouelle (Most Rouelle) je železničný most cez rieku Seinu v Paríži. Prechádza cez ostrov Cygnes a spája 15. obvod na pravom brehu a 16. obvod na ľavom. Most slúži pre linku prímestskej železnice RER C. Dejiny Most bol postavený pri príležitosti svetovej výstavy v roku 1900. V roku 1924 tu bola skončená osobná doprava pre stratovosť a v roku 1936 bol most uzavretý aj pre nákladnú dopravu. V rokoch 1984 – 1985 prešiel celkovou rekonštrukciou a svojmu účelu začal opäť slúžiť v roku 1988, kedy bola uvedená do prevádzky nová vetva linky RER C. Architektúra Niektoré časti oblúkového mosta sú murované, konštrukcie cez rieku sú oceľové. Jeho celková dĺžka je asi 370 metrov a šírka 20 metrov. Most sa skladá z niekoľkých rôznych častí. Na pravom brehu sú tri murované oblúky pod ktorými vedie nábrežná vozovka, nasleduje jeden kovový oblúk (85,7 metra), ktorý sa klenie až na ostrov Cygnes. Cez ostrov bol postavený jeden kamenný oblúk a odtiaľ na ľavý breh pokračuje opäť oceľový most usadený na dvoch pilieroch. Iné projekty Commons ponúka multimediálne súbory na tému Pont Rouelle Externé odkazy Dejiny mosta na Structuare Archivované 2020-08-26 na Wayback Machine Zdroj Tento článok je čiastočný alebo úplný preklad článku Pont Rouelle na českej Wikipédii.